Lloyd Austin
Loidas Džeimsas Ostinas (angl. Lloyd James Austin, 1953 m. rugpjūčio 8 d.) – aukšto rango amerikiečių generolas, nuo 2021 m. sausio 22 d. 28-asis JAV gynybos sekretorius, pirmasis afroamerikietis, ėjęs šias pareigas. 2012–2013 m. JAV kariuomenės vado pavaduotojas, paskutinysis JAV ginkluotųjų pajėgų Irake operacijos „Naujoji Aušra“ vadovaujantis generolas. 2013–2016 m. JAV centrinės vadavietės (angl. CENTCOM) vadas. 2016 m. paliko aktyvią tarnybą ir tapo technologijų įmonių valdybos nariu. 2020 m. tuometinio išrinktojo prezidento Džo Baideno paskirtas į JAV gynybos sekretoriaus pareigas. 2021 m. sausio 22 d. Senatas patvirtino Ostino paskyrimą.